als_Latn dik_Latn sag_Latn
ANALISTËT KOMENTOJNË KOALICIONIN E LDK-SË ME "MERCENARËT" E POLITIKËS DHE "MATRAPAZËT" E BIZNESIT
Mustafa: Është vërtet për të ardhur keq, mirëpo Ramiz Kelmendi deklaron se ka pagë mujore 1 milion euro dhe pretendon që ta rrisë 3 milionë
"Behgjet Pacolli është i njohur si person i afërt i familjes së Milosheviqit. Ai e ka një të kaluar shumë të dyshimtë dhe për atë kërkohen hetime edhe nga ana e Prokurorisë. Edhe Mimoza Kusari është person i paqëndrueshëm dhe tepër hipokrite në politikë. Ramiz Kelmendi shquhet si individ i afërt i kriminelëve serbë Kariq", thekson profesor Muhamet Kelmendi
Analistët politikë po vazhdojnë ta komentojnë dhe analizojnë me një masë shumë kritike koalicionin parazgjedhor në mes të LDK-së, AKR-së dhe Alternativës, që sipas tyre do të mund ta dëmtojë akoma më shumë këtë subjekt politik në zgjedhjet e 11 qershorit. Veçmas të dëmshme konsiderohen tani në listën e përbashkët zgjedhore figura e Behgjet Pacollit, kandidati për deputet Ramiz Kelmendi, duke i shtuar edhe ish-bashkëpartiaken Mimoza Kusari. E kur është fjala te Kelmendi e Pacolli, ata përveçse për bizneset dhe përfitimet e tyre të paligjshme nuk lodhen për asgjë tjetër, as për qytetarët dhe as për LDK-në si parti. Sipas analistëve, egoja e sëmurë e Ramiz Kelmendit shihet në reklamat ku ai i mbledh punëtorët dhe përpiqet që t`u shesë "dushk për gogla" dhe duke u munduar "ta sqarojnë" çfarëdo lidhshmërie të bizneseve të tij të neveritshme me Serbinë. Në vend se të merren me problemet e qytetarëve, ai në reklama rrëfehet se sa do ta rrisë qarkullimin e vet të kompanisë, siç thonë analistët serbo-kosovare, të quajtur ELKOS. Sipas analistëve, gjatë tërë karrierës së tij politike nuk mbahet në mend për as edhe një fjalim me peshë as në Kuvendin e Kosovës dhe as në Qeverinë kosovare, e lëre më për asnjë të arritur ekonomike e zhvillimore nga pozita si zv.kryeministër. Për më tepër, ai sërish ka paralajmëruar se do të jetë zv.kryeministër i Kosovës. Analistët theksojnë se Kosovës nuk i duhet një zv. kryeministër i tipit të Ramiz Kelmendit apo Behgjet Pacollit, i cili kishte pasur atë pozitë për katër vjet, duke bashkëvepruar me Hashim Thaçin dhe Mimoza Kusarin, të cilët vetëm do të shikojnë se si të shfrytëzojnë postin dhe benefitet që sjell pozita e tillë, të hapin kompani të veta, siç ka bërë Pacolli deri më sot, e si po bën edhe Ramiz Kelmendi po ashtu ngjashëm siç kishte vepruar deri para tre vjetësh Pacolli hipokrit, lakmues dhe i pangopshëm. Edhe përkundër përpjekjes së gazetarit për të kontaktuar me të tre të apostrofuarit në shkrim , siç duket janë të zënë me fushatë parazgjedhore dhe nuk janë përgjigjur.
Koalicion i dështimit
Sipas profesorit Muhamet Kelmendi, LDK-në koalicioni parazgjedhor me AKR-në e Behgjet Pacollit dhe Alternativën nuk mund të jetë koalicion i shpresës dhe ndryshimeve, sikur po trumbetohet. "Koalicioni i krijuar midis LDK-së, AKR-së, Alternativës, ku bën pjesë edhe Ramiz Kelmendi, është koalicion i dështimit politik, si dhe të mjerimit të vendit tonë, me këta matrapazë të ekonomisë dhe të politikës. Behgjet Pacolli është i njohur si person i afërt i familjes së Milosheviqit. Ai e ka një të kaluar shumë të dyshimtë dhe për atë kërkohen hetime edhe nga ana e Prokurorisë", theksoi ai."Edhe Mimoza Kusari është person i paqëndrueshëm dhe tepër hipokrite në politike. Po në pozitë fare normale është Ramiz Kelmendi, i cili shquhet si individ i afërt i kriminelëve serbë Kariq. Pra, kemi kështu një bashkim ku jo që nuk duhet të votohen, por të gjithë këta duhet të hetohen dhe të dënohen për veprimtarinë e tyre kriminale. Mbetet të them vetëm konkludimin: Mjerë populli shqiptar dhe Kosova ku kanë rënë me këta matrapazë", tha Muhamet Kelmendi.
Elektorati do t'i ndëshkojë
Sipas analistit Florim Zeqa, hyrja e LDK-së në koalicion parazgjedhor me të dështuarit politikë dhe të dëshmuarit e zhvillimit dhe përhapjes së bizneseve serbe në Kosovë, përveçse e dëmshme, do të jetë fatale dhe me pasoja afatgjata për këtë subjekt politik."Futja në listën zgjedhore të LDK-së e biznesmenit Ramiz Kelmendi, pronar i firmës serbo-kosovare ELKOS, si dhe familjarëve të bizneseve të tjera të dyshimta..., pastaj futja në listën për deputet e pjesëtarëve të "NOVOINVEST" (RIINVEST), e të dështuarve të listës së AKR-së së Behgjet Pacollit dhe të ashtuquajturës "ALTERNATIVA" e tandemit Kusari-Deda,...duke lënë jashtë liste emrat e veprimtarëve më të devotshëm të LDK-së, si në Kosovë ashtu edhe në Diasporë, e parapërcakton fatin e keq të LDK-së në këto zgjedhje", potencoi ai."Nuk ka si të jetë ndryshe kur në listën për deputet futen njerëz që s'kanë asgjë të përbashkët me LDK-në, ndërsa në anën tjetër anashkalohet nga KP i LDK-së për të tretën herë radhazi i propozuari nga Dega e LDK-së në Malishevë, i madhi Fetah Rudi, ushtari më besnik i frymës dhe vizionit rugovian, për të cilin sakrifikoi shumë dhe ra viktimë e një sulmi barbar të pasluftës në Kosovë, pasojat e të cilit do t'i bartë për tërë jetën. Kjo e vërteton mjaftueshëm kapjen e tmerrshme të këtij subjekti politik nga vasalët e Serbisë, uzurpatorët dhe tradhtarët e frymës rugoviane në LDK. Futja në listën zgjedhore e biznesmenëve të sojit të Ramiz Kelmendit është dëshmia e pakontestueshme e katandisjes së këtij subjekti politik', tha Florim Zeqa. Ai ka pohuar se koalicioni joparimor i LDK-së me AKR-në e Behgjet Pacollit, me të dezertuarën e Pacollit, Mimoza Kusari, të arratisurin nga VV-ja, Ilir Deda dhe kandidaturën më kontraverse të Ramiz Kelmendit (i ricikluari i PDKsë dhe AAK-së), nuk mund të pritet reflektim pozitiv nga elektorati i LDK-së.
Luftë për pozita
Sipas politologut Arsim Haziri, LDKja, si në bashkëqeverisjen me PDKnë, ku kishte tradhtuar elektoratin e saj, ashtu edhe me koalicionin e tashëm parazgjedhor, është dëmtuar shumë."Kjo humbje identifikohet si në aspektin e mospërfshirjes së të gjithë kandidatëve të vet në listën zgjedhore për deputet, ashtu edhe në pikëpamjen elektorale. LDK-ja, si subjekt i identifikuar "institucionaliste", ka dëshmuar se fuqishëm ka braktisur rrugën e dikurshme, rrugën e cila shquante si organizim i drejtë dhe i paanshëm në relacion me qytetarin", tha Haziri. "Sa i përket koalicionit me dy subjektet e tjera, konsideroj se një hap i tillë është realizuar për shkak të rënies së saj në nivel nacional. Dhe për të sanuar si dhe për t'u paraqitur në opinion me fuqi më të madhe elektorale u detyrua të bëjë një bashkëjetesë të shpejtë politike me AKR-në si dhe me Alternativën. Ndërsa, në relacion me pretendimet e dy biznesmenëve, Kelmendi-Pacolli mendoj se ata shtyhen vetëm pas pozitave politike, pozita të cilat asnjëherë nuk kontribuuan për krijimin e një mirëqenie të përgjithshme ekonomike", u shpreh Haziri.
Figura pa kredibilitet
Analisti politik Blerim Burjani e konsideron si veprim të gabuar dhe madje të dëmshëm për LDK-në që ka bërë integrimin në parti të figurave si shumë të përfolura, që janë treshja Kelmendi-Pacolli e Mimoza KusariLila. "LDK ka njerëz të vetë dhe të devotshëm, sipas tyre që do të merren me qeverinë eventuale nëse e formojnë ata. Sa iu përket figurave të tjera, ky subjekt domosdo ka nevojë për reformim të plotë kadrovik në lidership, ngase ka plot njerëz apo veteranë që ushtrojnë pozita në këtë subjekt, që kanë poste politike brenda partisë si dhe i kanë pasur edhe në ish-Kuvendin e Kosovës. Pra, aty është shtresuar një gjeneratë e vjetër e viteve 90. Konsideroj se në LDK duhet punuar në drejtim të një reforme globale kadrovike", ka thënë ai. "Sa u përket disa njerëzve që kanë lëvizur prej një subjekti në tjetrin, është një çështje tjetër, disa figura biznesesh janë sprovuar më parë edhe në disa parti, si Ramiz Kelmendi, një biznesmen tregtar me shumicë, sidoqoftë vullneti i tij nuk dihet a është serioz, a e ka përnjë- mend politikën apo tregtinë me shumicë. Sidoqoftë kontributi i tij ishte i vogël deri tani në politikë dhe për këtë arsye nuk është e qartë se do të mund të kontribuojë si duhet apo e ka vetëm për hobi, kur dihet se strukturat e qarta të biznesit të mirëfilltë nuk hyjnë në politikë, por janë të lidhur me politikën në variante të tjera të biznesit", tha Burjani. Ai po ashtu gjykim negativ ka edhe sa i takon Pacollit. "Behgjet Pacolli gjithashtu politikën e ka për konsum publik, për rritje të popullaritetit, por nuk jeton prej saj. Kjo është ana pozitive, ngase ai nuk ka ndonjë interes vital për politikën, por e vërteta është se ai nuk ka punuar edhe aq shumë seriozisht për t'u marrë me politikë. Nuk ka njerëz të aftë, por vetëm disa figura të njëjta, të cilat nuk kanë fare kredidibilitet profesional e as politik, nuk e ka marrë seriozisht këtë temë asnjëherë", tha Burjani. Sidoqoftë, konstatimi i tij është se deri më tani klasa e biznesit nuk është treguar e suksesshme në politikë, gjë që shihet edhe me Pacollin e Kelmendin.
Mburrja me milionat
Analisti politik, Nexhmedin Mustafa, pohon se pozitivja e koalicionit parazgjedhor të LDK-së me të tjerët është se u dëshmua që ky subjekt politik u shkëput nga paragjykimi i deritanishëm se është një parti politike e Llapit dhe Gollakut. Sidoqoftë, pikëpyetje të mëdha Mustafa ka për figurat e veçanta që janë pjesë e koalicionit edhe në listën për deputetë."Sa i përket profilit të "biznesmenit" Ramiz Kelmendi, i njëjti kishte deklaruar se paga e tij mujore është 1 milion euro dhe se i njëjti pretendon që këtë pagën e tij mujore ta rrisë për 3 milionë euro. Kjo deklaratë e tij është jo mirë e matur dhe të gjithë ata punëtorë që punojnë me pagë në kompaninë e tij dhe mezi ia dalin të kalojnë nga muaji në muaj me të ardhurat që i konsideron pagë mujore pronari i tyre, është vërtet për të ardhur keq! Paramendojeni një situatë kur ai edhe është në postin e zëvendëskryeministrit të vendit, pra një pozitë e fuqishme dhe natyrisht me ndikim nëse eventualisht do të ketë shpresë që paga minimale mujore në Kosovë të ketë ngritje, apo edhe në sektorin e privatizimit një ditë do të ngrihen pagat e punë- torëve? Shtrohet pyetja një "biznesmen" e tash edhe politikan, me pozitën e zëvendëskryeministrit të vendit, a do të ishte pro idesë për ngritjen e pagave në sektorin privat! Natyrisht se jo! Ky njeri nuk do të përkrahte asnjë ide që do dërgonte drejt ngritjes së pagës në sektorin privat, ngase paga e tij mujore nuk do të ishte më 1 milion euro, ndërsa do të shuhej edhe ëndrra e tij që në kurriz të punëtorëve të rrisë pagën e tij mujore deri 3 milionë euro", tha analisti Mustafa.
(Kosova Sot)
SHBA-ja ka thënë se është duke e konsideruar largimin nga organi i OKB-së...
Analisti Gurakuq Kuqi, drejtor në Institutin e Pavarur për Studime Politike dhe Mediale,...
Policia Metropolitane ka konfirmuar se australiania Kirsty Beoden është njëra nga...
Lagjja “Kurilla” mbështet fuqishëm NISMA-n dhe projektin e saj! Lagjja...
ANALISTËT KOMENTOJNË KOALICIONIN E LDK-SË ME...
ANALISTËT KOMENTOJNË KOALICIONIN E LDK-SË ME...
Gazeta numër 1 KOSOVA SOT pas një hulumtimi të gjatë do...
HOTI: Po përgatitemi për një buxhet 3 miliardë euro dhe ju...
- Met, a me të vërtetë të duhet t'i gjuash rrobat gjithandej në...
SHBA-ja ka thënë se është duke e konsideruar largimin nga organi i OKB-së...
Ajo që është më së keqi, dukej se të gjithë ata që e...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn ast_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn